CELEX: 32016R2287
Language: lt
Date: 2016-12-16 00:00:00
Title: 2016 m. gruodžio 16 d. Komisijos įgyvendinimo reglamentas (ES) 2016/2287, kuriuo iš dalies keičiamas Reglamentas (EB) Nr. 431/2008, kuriuo leidžiama pradėti naudoti sušaldytos galvijienos importo tarifinę kvotą ir kuriuo numatomas jos administravimas, ir Įgyvendinimo reglamentas (ES) Nr. 593/2013, kuriuo skiriamos aukštos kokybės šviežios, atšaldytos ir užšaldytos galvijienos bei užšaldytos buivolienos tarifinės kvotos ir numatomas jų administravimas

17.12.2016   
            
            
               LT
            
            
               Europos Sąjungos oficialusis leidinys
            
            
               L 344/63
            
         KOMISIJOS ĮGYVENDINIMO REGLAMENTAS (ES) 2016/2287
   2016 m. gruodžio 16 d.
   kuriuo iš dalies keičiamas Reglamentas (EB) Nr. 431/2008, kuriuo leidžiama pradėti naudoti sušaldytos galvijienos importo tarifinę kvotą ir kuriuo numatomas jos administravimas, ir Įgyvendinimo reglamentas (ES) Nr. 593/2013, kuriuo skiriamos aukštos kokybės šviežios, atšaldytos ir užšaldytos galvijienos bei užšaldytos buivolienos tarifinės kvotos ir numatomas jų administravimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a punktą,
   kadangi:
   
               (1)
            
            
               Komisijos reglamentu (EB) Nr. 431/2008 (2) leidžiama pradėti naudoti sušaldytos galvijienos, kurios KN kodas 0202, bei produktų, kurių KN kodas 0206 29 91, importo tarifinę kvotą ir numatomas jos administravimas;
            
         
               (2)
            
            
               Komisijos įgyvendinimo reglamentu (ES) Nr. 593/2013 (3) skiriamos aukštos kokybės šviežios, atšaldytos ir užšaldytos galvijienos bei užšaldytos buivolienos tarifinės kvotos ir numatomas jų administravimas;
            
         
               (3)
            
            
               Kroatijos Respublikai įstojus į Europos Sąjungą, išsiplėtė ES muitų sąjunga. Taigi ES pagal Pasaulio prekybos organizacijos (PPO) taisykles buvo įpareigota pradėti derybas su PPO narėmis, turinčiomis derybų su stojančiosiomis šalimis teises, kad būtų susitarta dėl kompensacinio sureguliavimo;
            
         
               (4)
            
            
               Europos Sąjungos ir Urugvajaus Rytų Respublikos susitarime pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą, patvirtintame Tarybos sprendimu (ES) 2016/1884 (4), nustatyta, kad didinamas dviejų galvijienai taikomų Sąjungos tarifinių kvotų kiekis. Dabartinė galvijų mėsos be kaulų kvota turėtų būti padidinta 76 tonomis, o dabartinė užšaldytos galvijų mėsos tarifinė kvota turėtų būti padidinta 1 875 tonomis;
            
         
               (5)
            
            
               Europos Sąjungos ir Urugvajaus Rytų Respublikos susitarimas turi būti taikomas nuo 2017 m. sausio 1 d., todėl tikslinga, kad šis reglamentas būtų taikomas nuo tos dienos;
            
         
               (6)
            
            
               siekiant tinkamo Komisijos reglamente (EB) Nr. 431/2008 nustatytų tarifinių kvotų administravimo, papildomas užšaldytos galvijų mėsos kiekis turėtų būti skirtas nuo 2017–2018 m. kvotos laikotarpio;
            
         
               (7)
            
            
               Reglamentas (EB) Nr. 431/2008 ir Įgyvendinimo reglamentas (ES) Nr. 593/2013 turėtų būti atitinkamai iš dalies pakeisti;
            
         
               (8)
            
            
               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 431/2008 1 straipsnio 1 dalis iš dalies keičiama taip:
   
               1)
            
            
               Pirmoje pastraipoje žodžiai „53 000 tonų“ pakeičiami žodžiais „54 875 tonų“;
            
         
               2)
            
            
               Įterpiama antra pastraipa:
               „Tačiau visas 2016–2017 m. importo tarifinės kvotos laikotarpio kiekis yra 53 000 tonų.“
            
         2 straipsnis
   Įgyvendinimo reglamentas (ES) Nr. 593/2013 iš dalies keičiamas taip:
   
               1)
            
            
               1 straipsnio 1 dalies a punktas pakeičiamas taip:
               
                           „a)
                        
                        
                           66 826 tonos aukštos kokybės šviežios, atšaldytos arba užšaldytos galvijų mėsos, kurios KN kodai 0201 ir 0202, ir produktų, kurių KN kodai 0206 10 95 ir 0206 29 91;“;
                        
                     
         
               2)
            
            
               2 straipsnio c punkto pirmoje pastraipoje žodžiai „6 300 tonų“ pakeičiami žodžiais „6 376 tonos“.
            
         3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 16 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  2008 m. gegužės 19 d. Komisijos reglamentas (EB) Nr. 431/2008, kuriuo leidžiama pradėti naudoti sušaldytos galvijienos, kuriai priskirtas KN kodas 0202, bei produktų, kuriems priskirtas KN kodas 0206 29 91, importo tarifinę kvotą ir kuriuo numatomas jos administravimas (OL L 130, 2008 5 20, p. 3).
   
      (3)  2013 m. birželio 21 d. Komisijos įgyvendinimo reglamentas (ES) Nr. 593/2013, kuriuo skiriamos aukštos kokybės šviežios, atšaldytos ir užšaldytos galvijienos bei užšaldytos buivolienos tarifinės kvotos ir numatomas jų administravimas (OL L 170, 2013 6 22, p. 32).
   
      (4)  2016 m. spalio 18 d. Tarybos sprendimas (ES) 2016/1884 dėl Europos Sąjungos ir Urugvajaus Rytų Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Kroatijos Respublikos sąraše jai stojant į Europos Sąjungą sudarymo (OL L 291, 2016 10 26, p. 1).